recursal/SuperWikiNEXT-32B huggingface dataset:
Para outras páxinas con títulos homónimos véxase: Mones e Santa María.

**Santa María de Mones** é unha parroquia que se localiza no norte do concello de Petín. Segundo o padrón municipal de 2004 tiña 68 habitantes (33 homes e 36 mulleres), distribuídos en 5 entidades de poboación, o que supón unha diminución en relación ao ano 1999 cando tiña 91 habitantes.

Patrimonio
----------

A **igrexa de Santa María de Mones**, coñecida como "a nai de sete igrexas", é das máis importantes da comarca de Valdeorras, xa que nos seus arquivos inscribíanse nacementos e defuncións doutras parroquias, como Arnado (Vilamartín de Valdeorras).

O templo ten planta de cruz latina. O teito está cuberto cun artesoado de madeira decorado con pinturas policromadas en branco, negro e vermello. Antigamente o chan estaba empedrado con grandes lousas, pero na actualidade é de madeira. Nos grosos muros hai fiestras moi abucinadas, estreitas no exterior e anchas no interior. Na parede dereita, xunto a sancristía, había un mural pintado de negro e vermello que foi tapado ao cubrir con cemento as paredes de granito.

O campanario foi en orixe unha torre construída para vixiar, á que se accede por unha escaleira de caracol estreita e ventilada por un oco na parede de granito. As súas campás foron louvadas nun poema do petinés Rogelio Díaz.

O templo ten dous retablos do século XVIII. O retablo do Cristo está decorado con columnas salomónicas, follas e acios de uva, e o retablo de Santa Lucía con estipes.

No exterior, na parede sur, hai uns gravados do xogo do pai fillo nai. Á entrada do camposanto, contra a parede, hai unha cruz antiga.

Lugares e parroquias
--------------------

### Lugares de Santa María de Mones

| Lugares da parroquia de Santa María de Mones no concello de Petín (Ourense) |  |
| --- | --- |
| Barxela | Carballal | As Fontelas | Outeiro | O Porto | Santa María |

### Parroquias de Petín

| Galicia | Provincia de Ourense | Parroquias de Petín |  |
| --- | --- |
| Freixido (Sagrado Corazón de Xesús) | Mones (San Miguel) | Petín (Santiago) | Portomourisco (San Víctor) | Santa María de Mones (Santa María) | Santoalla do Monte (Santa Oalla) |

Notas
-----

1. 1 2  Decreto 332/1996, do 26 de xullo, polo que se aproba o nomenclátor correspondente ás entidades de poboación da Provincia de Orense.

Véxase tamén
------------

### Outros artigos

* Lugares de Petín

|  |  |
| --- | --- |
| Control de autoridades | 
* Wd: Q3398099
* código INE: 32060030000

 |
Para outras páxinas con títulos homónimos véxase: O falcón maltés.

***The Maltese Falcon*** (*O falcón maltés*) é unha novela de Dashiell Hammett publicada en 1930, pioneira no xénero da novela negra.

Trama
-----

Sam Spade é un detective de San Francisco que recibe o encargo de vixiar a unha rapaza. Ao día seguinte, o seu socio Archer aparece morto, e Sam vese inmiscuído nunha trama dun home rico que busca unha estatua con forma de falcón peregrino incrustada con pedras preciosas, que os cabaleiros da Orde de Malta regalaron a Carlos I de España en 1530.

Adaptacións
-----------

A novela foi adaptada ó cine en tres ocasións:

* *The Maltese Falcon*, película de 1931 dirixida por Roy Del Ruth;
* *Satan Met a Lady*, película de 1936 dirixida por William Dieterle;
* *The Maltese Falcon*, película de 1941 dirixida por John Huston e protagonizada por Humphrey Bogart.

Véxase tamén
------------

### Bibliografía

* Lorenzana, S. (29-XI-1970). "Unha novela policíaca". *Faro de Vigo*. p. 24.

### Outros artigos

* Maltese Falcon Society

|  |  |
| --- | --- |
| Control de autoridades | 
* Wd: Q870551
* BNF: 13576467q
* EBID: ID
* OL: OL47289W

 |
**To Leave A Trace** (inglés para «Deixar pegada») é un grupo de *metalcore* con base en Lutsk, Volyn (Ucraína) nado a finais do 2007. O grupo confórmano Oksana Bugayova ─vocalista─, Artur Vashchuk ─batería─, Yaroslav Bebko ─guitarrista─ e Vasyl Yaremiy ─baixista─. O grupo está sen contrato discográfico e distribúe a súa música libremente pola Internet, ao tempo que dan concertos por diversos lugares de Europa.

Álbums
------

Portada de *Fight Your Evil Side*.
O seu primeiro e ata o momento único álbum é *Fight Your Evil Side* (inglés para «Loita contra o teu lado malvado»), publicado en maio do ano 2009.

Ademais nestes momentos están a traballar nun segundo álbum titulado *Boatman Is The Hero* (inglés para «O barqueiro é o heroe»). A gravación inicial xa se realizou en Ucraína, e o traballo no álbum continúa nestes momentos no estudio estadounidense American Pink Noise Studio.

Concertos
---------

O grupo adoita dar concertos no seu país natal. Tras a publicación do seu primeiro álbum, iniciaron unha xira que abrangueu ademais algúns festivais Europeos. No ano 2010 aventuráronse por Polonia, onde deron preto de trinta concertos.

Licenza
-------

Todos os temas publicados polo grupo están baixo a licenza «Creative Commons Recoñecemento Compartir Igual 3.0», o que os converte en música libre.

Notas
-----

1. 1 2 3  Páxina do grupo en Jamendo Arquivado 30 de setembro de 2010 en Wayback Machine..
2. 1 2  Páxina do grupo en MySpace.
3. 1 2 3 4 5 6  Páxina do grupo en Facebook

Véxase tamén
------------

|  |  |
| --- | --- |
|  | A Galifontes posúe textos orixinais acerca de:  ***To Leave A Trace*** |
Caixa crebacabezas yosegi.
Caixa crebacabezas yosegi para xoias.

|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

***Yosegi-zaiku*** (寄木細工?) é unha caixa tradicional xaponesa feita de parqué que se orixinou no rico período Edo. Co tempo, foi coñecido e considerado no estranxeiro. O traballo de mosaicos faise mediante as diferente texturas da madeira. As madeiras de diferentes cores córtanse en barras alongadas das seccións desexadas. As especies de *Euonymus* e *Ilex macropoda* son empregadas para o branco, o *Cercidiphyllum japonicum* para o negro, *Picrasma quassioides*, a moreira branca e *Toxicodendron vernicifluum* para o amarelo, alcanforeiro e *Maackia* para o marrón, *Juglans nigra* para o púrpura, *Magnolia obovata* para o azul e *Toona sinensis* para o vermello. As pezas de madeira son entón pegadas unhas ás outras para formar a sección do deseño xeométrico estándar. A superficie de corte é cortada en finas placas de madeira, que son pegados en caixas ós outros traballos de artesanía. Para engadir resistencia na superficie, aplícanse revestimentos de esmalte e acabado de laca.

Véxase tamén
------------

### Outros artigos

* Marquetaría

### Ligazóns externas

* Collection Ruth und Clemens StupperichArquivado 15 de outubro de 2016 en Wayback Machine. Yosegi - colección (catálogo)

|  |  |
| --- | --- |
| Control de autoridades | 
* Wd: Q15894888
* EBID: ID

 |
**Tercina** é o nome da quiáltera que representa tres figuras iguais que se tocan no tempo que se deberían tocar só dúas.

En música, unha tercina é unha quiáltera que indica o uso de tres notas ocupando o tempo que normalmente sería o de dúas.

Por exemplo, cando nun tempo dun compás de catro por catro, en vez de dúas corcheas, colocamos tres, todas con a mesma duración, temos unha tercina. Nela, cada corchea equivale a un terzo de tempo. A tercina represéntase por un '3' cuberto por unha ligadura curva situada encima das notas.

Unha tercina pode non formar um grupo de tres notas iguais: basta que a suma de súas duracións sexa equivalente á de tres notas iguais. Ademais, unha tercina pode conter pausas: o valor da pausa é entón igual a aquel da nota que ela substitue. Cada tercina do exemplo abaixo equivale á duración dunha negra:

  


  


| * v
* c
* e
Notación musical |
| --- |
| Pentagrama | 
* Armadura
* Becuadro
* Bemol
* Clave
* Compás
* Da capo
* Dal segno
* Díese
* Escala
* Intervalo
* Instrumento transpositor
* Letras
* Liñas adicionais
* Modo
* Tempo
* Ton
* Tonalidade
* Transposición
* Semitón
* Signo de repetición

 |  |
| Figuras | 
* Alteración
* Branca
* Cadrada
* Corchea
* Cuartifusa
* Fusa
* Ligadura
* Negra
* Punto
* Redonda
* Semicorchea
* Semicuartifusa
* Semifusa
* Silencio
* Tercina

 |
| Marcas de expresión | 
* Acorde
* Arpexo
* Articulación
* Dinámica
* Harmonía
* Oitava
* Ornamento
* Tempo

 |
A **tolerancia** é unha noción a que define o grao de aceptación cara a un elemento contrario a unha regra moral, civil ou física particular. Máis xeralmente, define a capacidade dun individuo a aceptar unha cousa coa cal non é de acordo. E por extensión moderna, a actitude dun individuo cara ao que é diferente dos seus valores.

Características
---------------

A tolerancia é determinante para a convivencia harmónica de todo grupo humano. Facilita a integración dos seus compoñentes para diferentes tarefas e actividades sumando forzas. A tolerancia desenvolve o espírito de unidade, facilita a cooperación e a interacción e aumenta o grao de confianza entre os membros dunha organización pola maior apertura de cada un. A intolerancia corresponde xeralmente a cosmovisións elementais, esquemáticas e emocionais. A tolerancia fai posible un maior desenvolvemento evolutivo do ser humano, porque á vez que contribúe a unha mellor comunicación e a unha mellor integración.

Véxase tamén
------------

### Bibliografía

* Cruz, M. (comp),*Tolerancia o barbarie*, (1998), Barcelona: Gedisa.
* Voltaire, *Tratado de la tolerancia*, (1992), Barcelona: Editorial Crítica

### Outros artigos

* Intolerancia
* Racismo

|  |  |
| --- | --- |
| Control de autoridades | 
* Wd: Q183225
* BNCF: 19530
* BNF: 119336136
* BRE: 4195625
* EBID: ID
* GND: 4060355-6
* LCCN: sh85135882
* MAG: 2778197078
* NDL: 00565000
* Treccani: tolleranza

 |
**Theoretical Girls** foi unha banda de no wave de Nova York formada por Glenn Branca e Jeff Lohn, activa dende 1977 ata 1981.

Historia
--------

Theoretical Girls realizou só ao redor de 20 concertos (tres deles tiveron lugar en París). Editou un sinxelo que gañou certa atención en Inglaterra, onde vendeu varios miles de copias, pero a banda nunca asinou cun selo discográfico.

Theoretical Girls estivo entre as bandas máis enigmáticas dos grupos de no wave de Nova York de finais dos anos 70, que non foi famosa pola súa música ao editar un único sinxelo na súa breve existencia, senón por lanzar a carreira de dous dos músicos experimentais máis coñecidos da cidade, o compositor Glenn Branca e o produtor Wharton Tiers. O grupo tamén contaba coa teclista Margaret DeWys e o vocalista/guitarrista Jeffrey Lohn, un compositor de formación clásica que, ao igual que Branca e moitos outros da escena no wave scene, non estivo interesado en traballar na música popular ata a irrupción do punk rock. O son do grupo compartía a estética doutras bandas de no wave precedentes de Manhattan nese tempo, como Contortions e DNA. O son da banda, ás veces divertido e agresivo, amosa influencias de compositores minimalistas estadounidense, e os seus temas van dende pezas dispersas ata ritmos estrepitosos, cun son abrasivo de art-punk noise, lembrando aos Sonic Youth de principios dos 80.

Dúas gravacións posteriores á súa disolución apareceron en anos recentes, axudando a preservar o legado da banda. A primeira foi editada por Atavistic en 1997, e consiste en todos os temas compostos por Glenn Branca, includída a cara-b do seu único sinxelo, "You Got Me". A cara-a, "U.S. Millie," aparece nunha noca colección de cancións de Theoretical Girls compostas por Lohn. Este recomplatorio debe a súa existencia a propietario de Acute Records Daniel Selzer, que pasou varios anos colaborando con Lohn para xuntar as cancións, traballando con cintas de mala calidade dos ensaios e gravacións ao vivo.

Discografía
-----------

* "You Got Me" (Branca)/"U.S. Millie" (Lohn) sinxelo de 7" (Theoretical Records, 1978)
* *Branca: The Static & Theoretical Girls: Songs '77-'79* (Atavistic Records, 1996)
* *Theoretical Girls: Theoretical Record* (Acute Records, 2002)

|  |  |
| --- | --- |
| Control de autoridades | 
* Wd: Q3390466
* Discogs: 125108
* ISNI: 0000 0004 7127 8181
* MusicBrainz: ID
* Songkick: 165016

 |
***The Magilla Gorilla Show*** é o nome dun show de debuxos animados producido por Hanna-Barbera entre 1964 e 1967 cun protagonista do mesmo nome. Os personaxes da serie eran animais debuxados por Hanna-Barbera. No caso concreto do protagonista, o Gorila Maguila, ía ataviado cun pantalóns curtos, un sombreiro pequecho e máis algúns accesorios. Maguila gañou popularidade no público infantil, chegando a aparecer en *O clan de Yogui* así como na nova serie de Adult Swim, *Harvey Birdman, avogado*.

Resumo
------

O Gorila Maguila, pasa o tempo refocilando, comendo bananas e descansando na vitrina frontal da tenda de mascotas do señor Peebles, quen malia ter baixado considerabelmente o prezo de venda do Gorila, soamente consegue empaquetarllo aos distintos ladróns que botan man del para atracar bancos ou ás axencias que precisan, por estraños motivos, dunha mascota para os seus produtos. De calquera maneira, os compradores sempre terminan por devolver a Maguila, forzando ao pobre señor Peebles a lles devolver os cartos, que xa de por si non son gran cousa. No entanto, existe unha clienta que mostra o máximo interese na adquisición do gorila: a súa mellor amiga, *Ogee*, unha rapariga que lamentabelmente nunca ten diñeiro abondo para se facer con el.

Maguila Gorila noutras linguas
------------------------------

* Inglés: *Magilla Gorilla*
* Portugués (brasileiro): *Maguila, o Gorila*
* Xaponés: *ゴリラのゴンちゃん* (*Gorira no Gon-chan*)
* Finés: *Magilla Gorilla*
* Polaco: *Goryl Magilla*

|  |  |
| --- | --- |
| Control de autoridades | 
* Wd: Q1071364
* IMDb: tt0060004
* OFDb: 50451
* TMDb: 11167
* TVcom: magilla-gorilla

 |
*Cinco cabezas grotescas*, ilustración dos catro temperamentos, en torno a un perfil clásico (debuxo de Leonardo da Vinci, cara a 1490, Royal Library, castelo de Windsor).
O **temperamento** é a peculiaridade e intensidade individual dos afectos psíquicos e da estrutura dominante de humor e motivación. O termo provén do latín *temperamentum*: ‘medida’. É a maneira natural con que un ser humano interactúa coa contorna. Pode ser hereditario e non inflúen factores externos (só se eses estímulos fosen demasiado fortes e constantes); é a capa instintivo-afectiva da personalidade, sobre a cal a intelixencia e a vontade modelarán o carácter (no cal si inflúe o ambiente); ocupa tamén a habilidade para adaptarse, o estado de ánimo, a intensidade, o nivel de actividade, a accesibilidade, e a regularidade; o temperamento é a natureza xeral da personalidade dun individuo, baseada nas características do tipo de sistema nervioso.

O temperamento está relacionado coa influencia endócrina (que se debe aos xenes, e que se manifesta en determinados trazos físicos e psicolóxicos). O temperamento e o carácter definen a personalidade do ser humano; e a diferente combinación e intensidade que estes manifestan nas súas diferentes áreas fannos únicos e humanos. Os temperamentos ou o temperamento é o trazo descritivo do estilo de actuar que nos distingue dos demais como únicos e insubstituíbles, de modo que poidamos harmonizar con eles.

O estudo dos temperamentos ocupaba un papel importante na psicoloxía anterior ao século XX. Actualmente, ten o seu gran valor cotián e de utilidade para as persoas en procura de maior sentido á súa vida mediante a súa expresión temperamental e das súas virtudes.

Véxase tamén
------------

### Outros artigos

* Carácter biolóxico

|  |  |
| --- | --- |
| Control de autoridades | 
* Wd: Q80157
* BRE: 4186887
* EBID: ID
* GND: 4059426-9
* JSTOR: temperament
* LCCN: sh85133695
* MAG: 61644593
* NDL: 01019082
* PSH: 9443

 |

|  |  |
| --- | --- |
| Identificadores | 
* MeSH: D013694

 |
Nas escolas xaponesas incúlcanse dende moi novos a relación *senpai-kōhai*, como parte integral da súa vida diaria.
***Senpai*** (先輩, literalmente «compañeiro de antes») e ***kōhai*** (後輩, literalmente «compañeiro de despois») son termos provenientes do xaponés que describen unha relación interpersoal informal que está presente nas organizacións, asociacións, clubs, empresas e escolas do Xapón.

A relación *senpai-kōhai* é propiamente interdependente, xa que un *senpai* precisa dun *kōhai* e viceversa, e a relación estabelecida queda determinada pola data de entrada na organización. O concepto ten a base na filosofía xaponesa e perdurou dentra desta sociedade.

Notas
-----

1. 1 2  Kodansha 1994, p. 310
2. ↑  Hideyuki Matsumoto. *Impact of Japanese Traditional Cultures on Global IS Management* Arquivado 03 de marzo de 2016 en Wayback Machine.. Páxinas 1480 e 1481. Universidade de Londres, Birkbeck College, School of Computer Science and Information Systems.*(en inglés)*
3. ↑  Blomberg 1994, p. 203
4. ↑  Davies & Ikeno 2002, p. 188

Véxase tamén
------------

### Ligazóns externas

* Senpai Kohai*(en castelán)*
* *Sempai*. *Anime News Network* *(en inglés)*
* The martial arts system of aibudo - Senpai - Kohai Arquivado 26 de setembro de 2015 en Wayback Machine.*(en inglés)*
* Sempai and Kohai Arquivado 15 de xullo de 2020 en Wayback Machine.*(en inglés)*
Imaxe dunha tormenta de area sahariana sobre o océano Atlántico (2000)
Tormenta de area en Al Asad, Iraq
Tormenta de po a grande escala en Marte (2001)
Unha **tormenta de po** é un fenómeno meteorolóxico común no deserto do Sáhara da África setentrional, nas Grandes Chairas de Norteamérica, en Arabia, no deserto do Gobi de Mongolia, no deserto Taklamakán do noroeste da China e noutras rexións áridas e semiáridas.

As tormentas de po severas poden reducir a visibilidade a cero, imposibilitando a realización de viaxes, e levar voando a capa superior do chan, depositándoa noutros lugares. A seca e, por suposto, o vento contribúen á aparición de tormentas de po, que empobrecen a agricultura e a gandaría. O po recolleito nas tormentas pode trasladarse miles de quilómetros: as tormentas de area do Sáhara inflúen no crecemento do plancto no oeste do océano Atlántico e, segundo algúns científicos, son unha fonte importante de minerais escasos para as plantas da pluvisilva amazónica. As tormentas de po poden observarse a miúdo en fotografías tomadas dende satélites. Cando o po en suspensión é arrastrado por fortes correntes de aire cara a outros lugares e chove, dise que chove lama, porque todo énchese de pinguiñas de lama que se secan, e rematan emporcando todo.

### Noutros planetas

Coñécense tormentas de po a grande escala no planeta Marte. As tormentas neste planeta duran máis e cobren áreas maiores cá na Terra: algunhas destas tormentas cobren o planeta completamente durante centos de días alterando o equilibrio térmico do planeta e producindo arrefriados intensos da superficie.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Tormenta de po*** |

### Outros artigos

* Tormenta
* Choiva aceda
* Terremoto

### Ligazóns externas

* Imágenes dunha tormenta de area Arquivado 23 de xuño de 2004 en Wayback Machine. en Lubbock, Texas, o 15 de decembro de 2003 *(en inglés)*.
* *Dust in the Wind* *(en inglés)*.

|  |  |
| --- | --- |
| Control de autoridades | 
* Wd: Q182878
* AAT: 300054743
* BNCF: 60305
* EBID: ID
* JSTOR: sandstorms
* MAG: 2781449660
* NKC: ph413824

 |
**Thomas Francis Meagher**, nado en Waterford, Irlanda, o 3 de agosto de 1823 e finado no río Missouri, Estados Unidos, o 1 de xullo de 1867, foi un político nacionalista irlandés líder de Irlanda Nova durante a Rebelión de 1848. Combateu co grao de Brigadier na Guerra Civil Estadounidense.

Traxectoria
-----------

Aos 6 anos marchou estudar a Inglaterra volvendo a Irlanda en 1843. Acabou integrándose na *Repeal Association*, que traballaba no rexeitamento da Acta de Unión de 1800. Por diferenzas co líder da asociación, Daniel O’Connell, Meagher e outros membros novos da asociación, coñecidos como a Irlanda Nova, abandonárona e fundaron a Confederación Irlandesa.

Xunto con William Smith O'Brien marchou a Francia para estudar os movementos revolucionarios franceses de 1848 regresando a Irlanda co deseño da súa nova bandeira tricolor.

Tras a Rebelión protagonizada en 1848, Meagher foi condenado a morte, pero a sentenza foi conmutada debido á presión internacional e á opinión pública polo desterro á Terra de Van Diemen, hoxe Tasmania. Alí casou e deseñou a súa fuxida aos Estados Unidos coa súa muller, que culminaría en 1852, ano no que chegou a Nova York.

Xa nos Estados Unidos, e co estoupido da Guerra Civil Estadounidense, Meagher apuntouse ao exército da Unión onde acadou o grao de Brigadier e liderou a Brigada Irlandesa, acadando notables éxitos militares. Tras a guerra foi nomeado gobernador de Montana. Falecería en 1867 afogado no río Missouri ao caer do barco de vapor no que viaxaba. O seu corpo nunca foi recuperado.

Véxase tamén
------------

### Ligazóns externas

* Biografía de Thomas F. Meagher Arquivado 04 de agosto de 2011 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q522396
* WorldCat
* VIAF: 3342487
* BMT: 156115
* BNF: 155080370
* CERL: cnp00567389
* EBID: ID
* FAST: 2306
* GND: 121997189
* ISNI: 0000 0000 8194 4257
* LCCN: n50008164
* NLA: 35139226
* NTA: 131075764
* ODNB: 18483
* OL: OL2353710A
* SNAC: w64m965d
* SUDOC: 068684193
* WikiTree: Meagher-158

 |
Telescopio esférico.

|  |  |
| --- | --- |
|  | Este artigo amosa escritos chineses. Sen o soporte axeitado, o texto pode mostrar símbolos sen sentido, coma caixas, marcas e outros. |

O **Telescopio esférico de cincocentos metros de apertura** (en inglés **Five-hundred-meter Aperture Spherical radio Telescope** ou **FAST**; en chinés: *五百米口径球面射电望远镜*) ou **Tianyan** (en chinés: *天眼*) é un radiotelescopio que comezou a funcionar en xaneiro de 2020 nunha conca natural de Da Wo Dang (en chinés: *五百米口径球面射电望远镜* 大窝凼洼地), no Condado de Pingtang, provincia Guizhou, no suroeste da China.

Historia
--------

Planificado no 2001, a construción do proxecto FAST comezou en 2011 e en probas dende setembro de 2016. Con 500 m de diámetro é o segundo radiotelescopio máis grande do mundo despois do ruso RATAN-600, o cal ten unha apertura de baixa densidade de enchido. Por esa característica, o FAST considérase o máis grande do mundo, superior ó de Arecibo, que deixou de funcionar en 2020. Custou 700 millóns de iuans (arrededor de 110 millóns de dólares). Asegúrase que pode escanear dobre cantidade de ceo que o de Arecibo, multiplicando por catro a súa sensibilidade. Consta de 4450 paneis.

Para evitar interferencias foron desaloxadas unhas 10 000 persoas dos seus arredores.

Notas
-----

1. ↑  XINHUANET.com, ed. (22 de febreiro de 2016). "中国"天眼"能不能发现外星人？".
2. ↑  New Scientist, ed. (8 de xuño de 2011). "China starts building world’s biggest radio telescope". Consultado o 19 de outubro de 2015.
3. ↑  Nan, Rendong. "Project FAST — Five hundred meter" (PDF). Arquivado dende o orixinal (PDF) o 08 de decembro de 2015. Consultado o 19 de outubro de 2015.
4. ↑  Rus, Cristian (2020-06-02). "China en busca de vida extraterrestre: el gigantesco telescopio FAST buscará señales a partir de septiembre". *Xataka* (en castelán). Consultado o 2020-11-22.
5. ↑  Darren Quick (16 de xuño de 2011). gizmag, ed. "China building world's biggest radio telescope". Consultado o 13 de agosto de 2012.

|  |  |
| --- | --- |
| Control de autoridades | 
* Wd: Q1827255
* EBID: ID

 |
***X-Men: Evolution*** é unha serie animada baseada nos X-Men, estreada en novembro do 2000. O seu lanzamento é contemporáneo á película X-Men, e reformula en gran medida a concepción tradicional do grupo, xa que moitos das súas personaxes son redeseñadas coma adolescentes que van ao colexio. A serie foi emitida no Xabarín Club, programa infantil galego.

Historia
--------

### Primeira Tempada

Ao comezar a serie os únicos mutantes no instituto Xavier son o propio Charles Xavier, Lobeto, Tormenta e os mozos Ciclope e Jean Grey. Por outra banda, está a mutante Mística que pode cambiar de forma e faise pasar por directora da escola Bayville, traballando baixo as ordes dun escuro mutante chamado Magneto.

Os primeiros episodios relatan a "guerra fría" entre ambos os bandos por localizar mutantes e unilos ao seu propio grupo, os X-Men e a Irmandade respectivamente. Ao final da tempada desátase a guerra entre ambos, e Magneto leva aos gañadores ao seu asteroide para "amplificar" os seus poderes para combater á humanidade. Pero finalmente todos logran escapar e facer explotar o asteroide.

1. Strategy X
2. X Impulse
3. Rogue Recruit
4. Mutant Crush
5. Speed and Spyke
6. Middleverse
7. Turn of the Rogue
8. Spycam
9. Survival of the Fittest
10. Shadowed Past
11. Grim Reminder
12. The Cauldron part 1
13. The Cauldron part 2

### Segunda Tempada

Aínda que existen cada día máis mutantes, o groso da opinión pública aínda ignora a súa existencia. A maior parte dos episodios retratan os intentos por manter a súa existencia en segredo, intentos que chegan a un desastroso final cando os X-Men e a Irmandade deben combater xuntos a un xigantesco Sentinela (un robot) no medio dunha avenida, e sendo filmados todo o tempo.

A Irmandade queda sen líderes, e deixa de ser un grupo de supervillanos para pasar a ser simplemente un grupo de revoltosos. Mística anda pola súa conta, facéndose pasar por unha nova alumna (Misty), para gañarse así a amizade de Pícara, a quen considera a súa filla. Mística finalmente regresa á Irmandade cunha gran sorpresa: Wanda Maximoff, a poderosísima filla de Magneto, que o odia por encerrala nun manicomio... e de paso odia tamén ao seu presumido irmán Pietro.

1. Growing Pains
2. Power Xorde
3. Bada Bing, Bada Boom
4. Fun and Games
5. The Beast of Bayville
6. Adrift
7. On Angel's Wing
8. African Storm
9. Joyride
10. Walk on the Wild Side
11. Operation: Rebirth
12. Mindbender
13. Shadow Dance
14. Retreat
15. Hex Factor
16. Day of Reckoning part 1
17. Day of Reckoning part 2

### Terceira Tempada

O segredo dos mutantes xa é coñecido. Agora realizan grandes esforzos para poder ser aceptados na sociedade. Por outra banda, xorde unha ameaza para todos: un poderosísimo mutante do pasado, Apocalipse.

Véxase tamén
------------

### Outros artigos

* *Xabarín Club*

* Portal:Xabarín Club
* Portal:Estados Unidos de América

|  |  |
| --- | --- |
| Control de autoridades | 
* Wd: Q369286
* AlloCiné: 4561
* Epguides: XMenEvolution
* IMDb: tt0247827
* LUMIERE: 302409
* Metacritic: x-men-evolution
* OFDb: 13278
* TMDb: 668
* TVcom: x-men-evolution

 |
A **síndrome do niño baleiro** é unha sensación xeral de soidade que os pais ou outros titores poden experimentar cando un ou máis dos seus fillos abandonan o fogar. Non é unha condición clínica. Aínda que é máis común nas mulleres, pode ocorrer en ámbolos dous sexos. O matrimonio dun fillo ou filla pode provocar sentimentos semellantes, xa que o papel e influencia dos pais a miúdo se volve menos importante que o do novo cónxuxe.

Un lazo maternal ou paternal forte entre un ou ambos os pais e o seu fillo pode empeorar esta condición. O papel dun pai cando o fillo aínda vive con eles é máis inmediato e próximo ca o que é posible cando viven en diferentes fogares, particularmente se a distancia física entre un e outro significa unha maior dificultade para visitarse.

Notas
-----

1. 1 2  Mayo Clinic (ed.). "Empty nest syndrome: Tips for coping". Consultado o 9 de febreiro de 2013.

Véxase tamén
------------

### Bibliografía

* Webber, Christine e Delvin, David – "Empty-nest syndrome", citado o 22 de febreiro de 2005

|  |  |
| --- | --- |
| Control de autoridades | 
* Wd: Q1128060
* JSTOR: empty-nest-syndrome
* LCCN: sh89006276
* MAG: 2776346358

 |
|  |
| --- |
| Abecedario |
| Aa | Bb | Cc | Dd | Ee |
| Ff | Gg | Hh | Ii | Ll |
| Mm | Nn | Ññ | Oo | Pp |
| Qq | Rr | Ss | Tt | Uu |
| Vv | Xx | Zz |
|  **Non galego:** Çç - Jj - Kk - Ww - Yy  |

O **X** (**xe**) é a vixésima segunda letra do alfabeto galego, e representa o fonema /ʃ/ (fricativo palatal xordo) ou o grupo /ks/.

Na lingua galega
----------------

A representación do fonema /ʃ/ exclusivamente mediante o grafema <x> (coma en *xente* ou *xurar*), trátase dunha solución innovadora, que racha coa práctica tradicional (cfr. gal. med. *gente*, *iurar*), e simplificadora, fundada no criterio fonográfico de relación unívoca fonema-grafema, segundo o cal a cada fonema debe de corresponder un só grafema.

A primeira ocasión en que o fonema /ʃ/ foi representado exclusivamente polo grafema <x> en textos galegos impresos foi cando a edición das *Obras en prosa y en verso del Cura de Fruime*, de Diego Antonio de Cernadas y Castro, que saíron dos prelos de Joachin Ibarra en Madrid entre 1778 e 1781. Inclúese aí doce pezas ou treitos en galego salferidas entremedias de cinco dos sete tomos das devanditas *Obras*.

Véxase tamén
------------

* Entradas da enciclopedia que comezan por X

### Outros artigos

* Cromosoma X

---

|  |  |
| --- | --- |
|  |  *Este artigo sobre lingüística é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q9968
* EBID: ID
* LCCN: sh2002007162

 |
A **Universidade de Roehampton** é unha universidade pública de Londres. Forma parte do Grupo Compostela de Universidades.

Historia
--------

A historia da Universidade de Roehampton remóntase ao século XIX. En 1841 fundouse o primeiro dos catro *colleges*, o *Whiteland College*. Este foi seguido por *Southlands College* (1872), *Digby Stuart College* (1874) e o *Froebel College* (1892). En 1975, estas catro universidades fusionáronse para formar o *Roehampton Institute of Higher Education* (RIHE). En 1984 pasou a formar parte da Universidade de Surrey antes de retomar a súa independencia como Universidade de Roehampton en 2004.

Alumnado
--------

Dos 12.495 estudantes do curso 2019/2020, 7.970 identificáronse como mulleres (63,8 %) e 4.510 homes (36,1 %). 11.160 estudantes viñeron de Inglaterra, 15 de Escocia, 30 de Gales, 25 de Irlanda do Norte, 470 da Unión Europea e 790 de países extracomunitarios. Así chegaron 1.260 (10,1 %) do estranxeiro. 10.365 estudantes tiñan como obxectivo o seu primeiro grao no curso 2019/2020, é dicir, eran estudantes de grao. 2.130 estaban traballando para unha nova titulación ou eran posgraos. Deles, 350 traballaron na investigación.

No curso 2006/2007 había 8.535 alumnos.

Notas
-----

1. ↑  "Whitelands College ; History". *Roehampton University* (en inglés). Consultado o 2022-07-19.
2. ↑  "Southlands College ; History". *Roehampton University* (en inglés). Consultado o 2022-07-19.
3. ↑  "Digby Stuart College". *Roehampton University* (en inglés). Consultado o 2022-07-19.
4. ↑  "Froebel College". *Roehampton University* (en inglés). Consultado o 2022-07-19.
5. ↑  "roehampton university". *www.independent.co.uk*.
6. ↑  "Tour London City". *www.tourlondoncity.co.uk* (en inglés). Consultado o 2022-07-19.
7. 1 2  "Where do HE students study?; HESA". *www.hesa.ac.uk*. Consultado o 2022-07-19.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Universidade de Roehampton Modificar a ligazón no Wikidata*** |

### Ligazóns externas

* Páxina web da universidade

 

|  |  |
| --- | --- |
| Control de autoridades | 
* Wd: Q939607
* WorldCat
* VIAF: 136397742
* GND: 16333287-3
* GRID: grid.35349.38
* ISNI: 0000 0001 0468 7274
* LCCN: no2005028892
* MAG: 877107187
* OSM: 5904595
* THE: ID
* U-Multirank: ID

 |
Pantalla mostrando unha imaxe de televisión de alta definición
A **Televisión de alta definición** (**HDTV**) é un sistema de transmisión televisiva cunha significativa maior resolución cós formatos tradicionais (NTSC, SECAM, PAL). O HDTV asociase ás emisións dixitais, por mor da televisión dixital precisar moito menos ancho de banda, malia iso en Europa e no Xapón adoptáronse nun primeiro momento formatos HDTV analóxicos. A tecnoloxía HDTV introduciuse primeiro nos Estados Unidos durante os anos 1990 por un grupo de compañías electrónicas, (AT&T, General Instrument, MIT, Philips, Sarnoff, Thomson e Zenith) agrupadas na Digital HDTV Grand Alliance.

O formato HDTV utiliza exclusivamente unha relación de aspecto 16:9 a diferenza do formato convencional que pode utilizar 4:3 ou 16:9. A alta resoluxión das imaxes (1920 pixeis x 1080 liñas ou 1280 pixeis x 720 liñas) permite mostrar moito máis detalle comparado coa televisión analóxica de definición estándar (720 pixeis x 576 liñas co estándar PAL). Para a compresión pódense utilizar os códecs MPEG-2,H.264 ou o VC-1 (derivado do Windows Media Vídeo 9).

Comparanza da resolución dos diferentes estándares de televisión

Comparanza coa SDTV
-------------------

O sistema de alta definición HDTV ten polo menos o dobre de resolución que o SDTV, razón pola cal se pode mostrar moito máis detalle en comparanza cun televisor analóxico ou un DVD normal. Ademais, os estándares técnicos para transmitir HDTV permiten que se proxecte utilizando unha relación de aspecto de 16:9 sen utilizar franxas negras e, por tanto, pódese incrementar a resolución do contido.

### Vista de cerca

* O HDTV ten máis de catro veces a resolución de SDTV
* Resolución de SDTV.

Véxase tamén
------------

* Televisión de definición estándar

|  |  |
| --- | --- |
| Control de autoridades | 
* Wd: Q133454
* AAT: 300265782
* EBID: ID
* GND: 4191818-6
* JSTOR: high-definition-television
* LCCN: sh88001765
* MAG: 2778129506

 |
**Terramex** é un videoxogo desenvolvido por Teque Software en 1987, fixéronse versións para Amiga, Amstrad CPC, Atari ST, Commodore 64, MSX e ZX Spectrum.

O profesor Renegade predicira tempo atrás que un meteorito xigante viña directo cara a Terra e que el podía facer unha máquina para destruilo, os seus colegas non lle fixeran caso e agora están arrependitos ó comprobar que o meteorito estaba a piques de impactar coa terra. Para atopalo xúntanse cinco grandes exploradores, quen deciden que tan só un deles debe ir ó rescate do profesor e axudalo a construír a máquina. Polo tanto para iniciar o xogo podemos decidir entre un deses cinco exploradores, que ten que ir recollendo obxectos e evitar os seres que habitan os camiños, a principal diferenza entre os exploradores está na tarefa a realizar para conseguir a fórmula que permita a construción da máquina.

Exploradores
------------

* Herr Krushe, alemán
* Wu Pong, xaponés
* Fostique-Smithe, inglés
* Henri Beaucoup, francés
* Big John Caine, americano

Perigos
-------

* Planta carnívora, o seu contacto é mortal
* Serpes, saltan sobre o explorador e o afogan
* Morcegos, tan só hai que esquivalos
* Pingas de auga
* Charlys, monstros coa cabeza unida ás patas
* Torradoras, móvense en círculos
* Ollos tolos, o seu contacto é mortal agás na pantalla de gravidade

|  |  |
| --- | --- |
| Control de autoridades | 
* Wd: Q3984595
* Atari Legend: 220
* Gamebase64: 7839
* Hall of Light Amiga: 1345
* HowLongToBeat: 22486
* IGDB: terramex
* Lemon Amiga: 1048
* Lemon 64: 2621
* MobyGames: cosmic-relief-prof-renegade-to-the-rescue
* Ready64: 377
* World of Spectrum: 0005195

 |
O **Tesouro Informatizado da Lingua Galega** (**TILG**) é un recurso electrónico de busca en textos etiquetados en lingua galega.

Características
---------------

Está levado a cabo polo Instituto da Lingua Galega en convenio coa Dirección Xeral de Política Lingüística e permite a busca léxica nunha enorme cantidade de obras galegas modernas (dende Ramón Otero Pedrayo e Álvaro Cunqueiro ata Manuel Rivas ou Suso de Toro) e antigas (dende a época de frei Martín Sarmiento).

Véxase tamén
------------

### Ligazóns externas

* Buscador do TILG

| * v
* c
* e
*Corpora* lingüísticos das linguas iberorromances |
| --- |
| Galego lexicográfico | 
* DdD
* DDGM

 |  |
| Galego textual | 
* CODOLGA
* TMILG
* TILG
* CORGA
* CLUVI
* CTG
* TERGAL
* TUVI

 |
| Galego oral | 
* ASG

 |
| Portugués | 
* CPM
* DPM
* AC/DC

 |
| Castelán textual | 
* CREA
* CORDE
* Cumbre
* Lexesp

 |
| Castelán oral | 
* COREC
* MNLCCMH
* SoCREA
* Val.Es.Co
* C-ORAL-ROM
* PRESEEA
* Corpus del Español Histórico y Moderno

 |
A **segunda lingua** dunha persoa é unha lingua que non é a lingua nativa do falante, mais que é utilizado no eido habitual daquela persoa. En contraste, unha lingua estranxeira é unha lingua que é aprendida nunha área onde non é xeralmente falada pola comunidade. Algunhas linguas, a miúdo chamadas linguas auxiliares, como o inglés, son empregadas como segundas linguas ou lingua francas.

Máis informalmente, pode considerarse unha segunda lingua como calquera lingua aprendida alén da lingua nativa, especialmente no contexto de segunda adquisición de lingua (é dicir, aprender unha lingua estranxeira nova).

A primeira lingua dunha persoa non é necesariamente a súa lingua dominante, a que máis utiliza ou na que se sente máis cómodo. Por exemplo, o censo canadense define primeira lingua para os seus propósitos como "a *primeira lingua* aprendida en infancia e aínda falada", recoñecendo que para algúns, a lingua máis temperá pode ser perdida. Isto pode suceder cando os nenos se trasladan, con ou sen a súa familia (por mor da inmigración ou da adopción internacional), a un ambiente de lingua novo.

Véxase tamén
------------

### Outros artigos

* Lingua materna

### Bibliografía

* Camm, Howard. 'Commutazione di codice, la parità e l'equivalenza nelle metodologie di interpretazione.' Roma, Marzo 2017.
* Doggett, G. (1994). "Eight Approaches to Language Teaching". *Mosaic*, 27 (2), 8-12.
* Krashen, Stephen D. Michael A. Long and Robin C. Scarcella. "Age, Rate and Eventual Attainment in Second Language Acquisition". *TESOL Quarterly*, Vol. 13, No. 4 (Dec. 1979), pp. 573-582. 7 Oct 2011

|  |  |
| --- | --- |
| Control de autoridades | 
* Wd: Q125421
* MAG: 2909833025

 |
O **Blue Rings**, ou simplemente **BR**, é un equipo de ringette da localidade de Tuusula, Finlandia. O equipo foi fundado en 2010 e na tempada 2021-22 compite na máxima categoría do ringette finlandés, a Ringeten SM-sarja.

Historia
--------

O equipo foi fundado en 2010 como club paraugas de Kerava Shakers, Nurmijärvi Seven Ringettes e Tuusula Ringette, co obxectivo de ter distintos grupos de idade para formar xogadoras tanto para a competición como para afección.

Na tempada 2018-19 Shakers Ringette e Tuusula Ringette uníronse a Blue Rings. BR xa fora o equipo representativo de ambos clubs en distintas categorías. Dende ese momento, as xogadoras de Shakers e Tuusula pasaron a formar parte do club e a competir baixo o seu nome dende a categoría G-junior ata o campionato nacional.

Notas
-----

1. ↑  "SEURAN ESITTELY" (en finés). Blue Rings. Consultado o 20 de decembro de 2021.
2. ↑  "SHAKERS RINGETTE JA TUUSULA RINGETTE OVAT KAUDESTA 2018-19 ALKAEN OSA BLUE RINGSIÄ." (en finés). Blue Rings. Consultado o 20 de decembro de 2021.

Véxase tamén
------------

### Ligazóns externas

* Sitio web de Blue Rings *(en finés)*

* Portal:Muller
* Portal:Finlandia
Esqueleto de pomba. O número 8 indica o tarsometatarsos esquerdo e dereito.
O **tarsometatarso** é un óso que só se encontra na extremidade inferior das aves e de certos dinosauros non aviarios.

Está formado pola fusión de varios ósos que se encontran noutro tipo de animais, e é homólogo dos ósos tarsiano (nocello) e metatarsaiano (pé). A pesar disto, o tarsometatarso das aves a miúdo denomínase simplemente tarso ou metatarso. Articúlase co tibiotarso no extremo superior e coa primeira falanxe das dedas no inferior.

A fusión do tarsometatarso produciuse de varias maneiras e en distinta extensión ao longo da evolución das aves. En Neornithes (aves modernas) a fusión é máis completa no extremo distal (metatarsiano), aínda que está presente en toda a lonxitude do óso. Nos Enantiornithes, un grupo de aves do Mesozoico, a fusión era completa no extremo proximal (tarsiano), pero os metatarsos distais aínda estaban algo separados.

Molde do espécime tipo de *Heterodontosaurus tucki*. O tarsometatarso esquerdo é claramente visible.
Aínda que as aves son os animais máis coñecidos con ósos fusionados, non eran o único grupo nin o primeiro en telos: nun caso salientable de evolución paralela, un tarsometatarso estaba poresente nos Heterodontosauridae, un grupo de dinosauros ornitisquios diminutos pouco relacionados coas aves. Os seus restos máis antigos datan do Triásico tardío hai máis de 200 millóns de anos, e preceden as primeiras aves con tarsometatarso en case 100 millóns de anos.

Notas
-----

1. ↑  Baumel, J. J. Handbook of avian anatomy: nomina anatomica avium : Osteologia, vol. 23, Publicacións do Nuttall Ornithological Club (Estados Unidos), 1993, p. 45-132

* Proctor NS, Peterson RJ e Lynch PJ (1993) Manual of Ornithology: Avian Structure and Function. New Haven, CT: Yale University Press.

|  |  |
| --- | --- |
| Control de autoridades | 
* Wd: Q2135328
* EBID: ID
* MAG: 2779757898

 |

|  |  |
| --- | --- |
| Identificadores | 
* Uberon: 0008195

 |
***Torchwood*** é unha serie de televisión británica que se emite no Reino Unido pola canle BBC Three. En España emítea a cadea Cuatro. Trátase dun spin-off do clásico de ciencia ficción Doctor Who.

Torchwood é unha axencia externa do goberno británico, creada pola Raíña Vitoria, que se encarga de buscar calquera fenómeno sobrenatural que ocorra no Reino Unido, estudalo e neutralizar as ameazas que nazan do mesmo. Como na cidade de Cardiff hai unha barreira dimensional que se estende cada día máis, unha das bases de Torchwood atópase alí. Dita base, denominada *Torchwood Three*, está situada (na serie) baixo a praza *Roald Dahl Plass*, na baía de Cardiff, onde tamén se atopa o *Millenium Center*, un edificio peculiar facilmente recoñecible nas tomas aéreas da cidade que aparecen continuamente na serie. *Torchwood Three* consta de cinco membros, liderados polo enigmático Capitán Jack Harkness.

O nome de Torchwood é un anagrama de Doctor Who.

En Torchwood aparecen moitos temas LGBT, sobre todo a bisexualidade. Practicamente todos os personaxes tiveron algún encontro con alguén do mesmo sexo na primeira temporada. O creador da serie, Russell T. Davies, denomina ao Capitán Jack Harkness omnisexual, xa que mantén relacións con homes, mulleres, alieníxenas etc.

|  |  |
| --- | --- |
| Control de autoridades | 
* Wd: Q390120
* WorldCat
* VIAF: 176477007
* AlloCiné: 3044
* BBC: b006m8ln
* Epguides: Torchwood
* GND: 7847258-1
* IMDb: tt0485301
* LCCN: n2009081748
* LUMIERE: 113302
* Metacritic: torchwood-uk
* OFDb: 132509
* TESF: torchwood
* TMDb: 424
* TVcom: torchwood

 |
**Imad ad-Din Atabeg Zengi** (coñecido tamén como Zangi, Zengui, Zenki ou Zanki; en turco İmadeddin Zengi, en árabe عماد الدین زنكي), nado cara a 1085 e finado o 14 de setembro de 1146, foi un gobernador sirio.

Traxectoria
-----------

Fillo de Aq Sunqur al-Hajib, gobernador de Alepo baixo o goberno de Malik Shah I. Seu pai foi condenado a morte por traizón e decapitado en 1094. Zengi foi criado por Kerbogha, gobernador de Mosul. Zengi foi nomeado atabeg de Mosul en 1127 e de Alepo en 1128, unindo ámbalas dúas cidades baixo o seu mando e unificando gran parte de Siria. En 1144 tomou Edesa con trinta mil soldados, destruíndoa por completo e queimando a cidadela cos cristiáns sitiados nela.

En 1146 condenou a morte a un escravo. Sen nada que perder, este escravo matouno mentres durmía.

|  |  |
| --- | --- |
| Control de autoridades | 
* Wd: Q189550
* WorldCat
* VIAF: 53526197
* BNF: 170755694
* CERL: cnp00608371
* EBID: ID
* EGAXA: vtls000769882
* FAST: 493629
* GND: 129503460
* ISNI: 0000 0004 1644 4212
* LCCN: n2003064256
* SELIBR: 257663
* SUDOC: 19928346X

 |
A **Terra de Xurxo** (ou do príncipe Xurxo) (en ruso: Земля Георга, *Zemlya Georga*) é a maior das illas do arquipélago ártico de Terra de Francisco Xosé, en augas do océano Ártico.

Administrativamente, pertence ao Óblast de Arjánguelsk, Federación Rusa.

Xeografía
---------

Cunha superficie total de 2.821 km², a Terra de Xurxo, ademais da maior illa do arquipélago, é tamén a máis longa, con 115 km entre os seus extremos máis setentrional e meridional. O punto máis alto da illa ten 416 m.

A illa ten unha forma bastante irregular, cunha costa complexa, con numerosas baías, enseadas profundas e cabos. A maior parte da illa atópase baixo grandes glaciares. Hai unha gran península no seu extremo norte, *Poluostrov Armitidzh*, na súa maioría non cuberta por glaciares. O cabo máis occidental desta península é *Mys Mul'tanovskogo*, máis aló do que se atopa o estreito coñecido como *Proliv Arkhangelskiy* entre Terra de Xurxo e Terra de Alexandra. O estreito coñecido como canle de Cambridge (*Proliv Kambritch*) está situado máis ao suroeste, e é unha continuación do anterior. Entre ambos suman unha lonxitude duns 75 km, cunha anchura de 10–15 km, bordean por completo a illa polo seu lado noroeste. A canle do ruiseñor(ou canle de Nightingale) (*Proliv Neytingeyl*) está ao leste de Terra de Xurxo, separándoa de illa Bruce.

Terra de Xurxo ten tres cabos orientados ao suroeste na súa costa meridional: cabo Neale (o extremo máis occidental da illa), cabo Crowther e cabo Grant. O seu cabo máis oriental coñécese como cabo Murray (*Mys Murray*). Os dous orientados ao norte, *Mys Bryusa* e *Mys Battenberg* están separados entre si pola baía de Sommerville.

### Illas próximas

Ademais da illa Terra de Alexandra, na súa parte noroeste, a illa está próxima a varias illas máis do arquipélago:

\* **illa Arthur**, atópase ao norte do punto máis setentrional, separada dela polo estreito coñecido como *Proliv Li-Smita*.
\* **illa Bruce** (*Ostrov Bryusa*), é unha pequena illa situada no seu parte suroeste, a uns 8 km.
\* **illa Maybel** (*Ostrovok Maybel*), outra pequena illa case unida á anterior, tamén no seu parte suroeste, a uns 10,5 km.

Historia
--------

Príncipe Xurxo de Hesse-Darmstadt, a quen se honrou nomeando a illa.
Terra de Alexandra foi nomeada pola Expedición austro-húngara ao Polo Norte en honra ao príncipe Xurxo de Hesse-Darmstadt (1669-1705), que se converteu en *Generalfeldwachtmeister* do Exército austríaco en 1694 e o seu *Fieldmarshal* desde 1699.

Ligazóns externas
-----------------

* Entrada en www.oceandots.com correspondente a «Prince Georg Land» en Franz Josef Land, en:
* Príncipe Xurxo, en:

|  |  |
| --- | --- |
| Control de autoridades | 
* Wd: Q540373
* BRE: 2352579
* GEC: 0492197
* GeoNames: 561641

 |
U-Boot alemán *SM UC-1*  da clase Tipo UC I (primeira guerra mundial).
Un **U-Boot** é un submarino alemán da primeira guerra mundial, segunda guerra mundial ou posterior. O termo deriva do sistema da Mariña de Guerra alemá de nomear os seus submarinos cun U- seguido dun número, onde o U quere dicir *Unterseeboot* (literalmente, "barco submarino"), a palabra alemá para designar un submarino. Os obxectivos principais das campañas dos U-boot nas dúas guerras mundiais eran os navíos de carga que levaban subministracións e material bélico dende os Estados Unidos e o Canadá até Europa. Os submarinos do Imperio Austrohúngaro da primeira guerra mundial tamén se chamaban "U-boot".

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***U-Boot*** |

### Ligazóns externas

* www.u-historia.com *(en castelán)*
* www.uboat.net/ *(en inglés)*
* ubootwaffe.net *(en inglés)* *(en alemán)*
* *The Diary of a U-boat Commander* Arquivado 29 de setembro de 2004 en Wayback Machine. – Proxecto Gutenberg (WWI) *(en inglés)*
* German U-Boats 1935–1945 *(en alemán)*
* *U-Boat Attack* *(en inglés)*
* U-Boat U-35 and Prisoners-of-War, WWII *(en inglés)*
* U-Boat U-434, POWs Canadá Arquivado 27 de setembro de 2007 en Wayback Machine. *(en inglés)*

|  |  |
| --- | --- |
| Control de autoridades | 
* Wd: Q428661
* EBID: ID

 |